
Vyhláška
Volebnej komisie Akademického senátu Fakulty zdravotníckych odborov pre voľby do zamestnaneckej a študentskej časti Akademického senátu Fakulty zdravotníckych odborov Prešovskej univerzity v Prešove
Voľby do Akademického senátu FZO Prešovskej univerzity (ďalej len AS FZO PU) vyhlásil AS FZO PU uznesením č. 7/2026. Voľby do AS FZO PU sa budú konať 21.10.2026 v súlade s platnými Zásadami volieb do AS FZO PU v Prešove.
Návrhy na kandidátov na člena AS FZO PU:

1.  Volebná komisia Akademického senátu  Fakulty zdravotníckych odborov  (ďalej len VK AS FZO)  pre voľby do AS FZO PU prijíma kandidátne listiny s návrhmi na kandidátov AS FZO PU do 13.10.2026 do 12:00 hod. Návrh na kandidáta na člena AS FZO PU musí obsahovať (tlačivo na webovej stránke AS FZO) : 

a) meno, priezvisko, titul, vedeckú hodnosť, pracovisko (zamestnanecká časť),
b) meno, priezvisko, ročník a študijný program (študentská časť),

b)  písomné vyhlásenie kandidáta, že súhlasí s kandidatúrou,
c)  meno a podpis navrhovateľa (navrhovateľov).

Kandidáta na člena AS FZO môžu navrhnúť volebnej komisii jednotlivé pracoviská (katedry, inštitút a iné), členovia Akademického senátu FZO PU a kolektívy zamestnancov, resp. študentov FZO PU                                                   v počte najmenej troch.
2.  Návrh na kandidátov za členov AS FZO PU odovzdáva navrhovateľ osobne členom VK AS FZO PU   pre voľby do AS FZO PU v obálke najneskôr 13.10.2026 do 12:00 hod. Na jednom návrhu môže byť uvedený iba jeden kandidát. Návrhy na kandidátov môže prijať ktorýkoľvek člen VK AS FZO PU.  Na obálku treba uviesť text: „Návrh na kandidáta za člena AS FZO PU“. Člen VK AS FZO skontroluje pred navrhovateľom údaje uvedené v návrhu, a v prípade správnosti a úplnosti návrhu vydá navrhovateľovi potvrdenie o  prevzatí návrhu. Návrhy prevezme určený člen VK AS FZO PU v uvedených miestnostiach a časoch, prípadne po dohode mailovou korešpondenciou:
Zoznam členov Volebnej komisie FZO PU pre voľby do AS FZO PU:

PhDr. Mária Gábor, PhD. e- mail: maria.gabor@unipo.sk, Štvrtok: 12:00 -15:00, č. dverí 519

PhDr. Zuzana Šimová, PhD., e- mail: zuzana.simova@unipo.sk, Pondelok: 8:30 – 12:00, č. dverí 409

PhDr. Renáta Suchanová, PhD. e- mail: renata.suchanova@unipo.sk, Utorok: 7:30- 9:30, 12:30 - 13:30 č. dverí 409
Utorok: 10:00  – 10:40, č. dverí 410: 

Miriam Bučková e- mail:  miriam.buckova@smail.unipo.sk, 

Jana Kondašová e- mail: jana.kondasova@smail.unipo.sk, 

Gorazd Gavala e- mail: gorazd.gavala@smail.unipo.sk, 

3.  VK AS FZO PU zostaví podľa abecedného poradia zoznam navrhovaných kandidátov osobitne za
 zamestnaneckú časť a študentskú časť. Návrhy zverejní 13.10 2026 do 13:00 hod. na webovej stránke AS
 FZO PU a na vývesnej tabuli AS FZO PU.
Priebeh volieb:

1.  Voľby sa uskutočnia dňa 21.10. 2026 v čase od 9:00 hod. do 13: 00 hod. v priestoroch vestibulu FZO.
2. 
Vo volebnej miestnosti budú k dispozícii osobitné hlasovacie lístky pre členov akademickej obce zamestnaneckej časti a študentskej časti. Hlasovací lístok bude obsahovať zoznam kandidátov zoradených v abecednom poradí s príslušnými údajmi.

3.  
Vo volebnej miestnosti bude osobitný priestor na úpravu hlasovacích lístkov a dve volebné urny osobitne pre zamestnaneckú a pre študentskú časť akademickej obce fakulty na odovzdávanie hlasovacích lístkov.
4.   Každý oprávnený volič po preukázaní sa dokladom totožnosti (ITIC karta/ ISIC karta)  hlasuje. Voličovi je vydaný jeden hlasovací lístok. 

5. Volič vo vyhradenom priestore upraví hlasovací lístok a po úprave vhodí hlasovací lístok do volebnej schránky. Úprava znamená zakrúžkovanie poradových čísel kandidátov, za ktorých hlasuje. Člen zamestnaneckej časti Akademickej obce FZO môže zakrúžkovať najviac 9 poradových čísel kandidátov z radov vysokoškolských učiteľov a výskumných pracovníkov. Člen študentskej časti Akademickej obce FZO môže zakrúžkovať najviac 4 poradové čísla kandidátov za študentskú časť AS FZO 
6.   Každý volič môže použiť na hlasovanie iba jeden hlasovací lístok.

7.   V prípade, že hlasovací lístok je upravený iným ako určeným spôsobom, je neplatný.

 Výsledky volieb:

1.  Po uplynutí času stanoveného na uskutočnenie volieb VK AS FZO, odpečatí urny a spočíta hlasovacie lístky.

2.  O priebehu a výsledku volieb vyhotoví volebná komisia zápisnicu. 

3.  Výsledky volieb do Akademického senátu FZO PU oznámi predseda Volebnej komisie najneskôr v najbližší pracovný deň po dni konania volieb, na vývesnej tabuli fakulty a na webovej stránke fakulty. 
Prešov, 29.10.2026                     

     



PhDr. Mária Gábor, PhD.  
                            


                                    predseda Volebnej komisie AS FZO PU 

